Dürnrohr kraftverk

Dürnrohr kraftverk er et varmekraftverk i byen Zwentendorf i Bezirk Tulln, delstaten Niederösterreich i Østerrike. Det har en installert produksjonskapasitet på 750 MW, fordelt på 2 nesten like store blokker / turbiner. Operatør er Verbund Austrian Thermal Power og EVN. Anlegget ble bygget ut i årene 1980–1986, like ved det stedet hvor det mislykkede Zwentendorf kjernekraftverk ble oppført. Dürnrohr-anlegget benytter krafthovednettet som ble anlagt til bruk for Zwentendorfverket. Brenselkilden er steinkull og naturgass. Det brennes også årlig 300 000 tonn biomasse i form av husholdningsavfall. Potensialet for fjernvarme er på i alt 200 MW. CO2-utslippene ved den ene enheten i 2008 var 1 435 400 tonn og gikk da kraftig ned. Samme år var kvoten på 1,139 mill tonn for dette kraftverket. Den andre enheten hadde utslipp på 968 300 tonn, en klar nedgang fra 2007, og lå like under kvoten op 901 000 tonn CO2. Referanser Eksterne lenker IndustCards – «Coal-Fired Plants in Austria». Prinsippskisse av anlegget. Verbund Austrian Thermal Power – brosjyre om anlegget.